EXTRACTO DE APROBACIÓN DAS BASES REGULADORAS DO PROGRAMA “DEPOTERMAL” PARA O ANO 2020
ADMINISTRACIÓN LOCAL — Provincial — Deputación Provincial (Subvencións e axudas, 11/02/2020)

De conformidade co previsto nos artigos 17.3. b) e 20.8. a) da Lei 38/2003, do 17 de novembro, xeneral de subvencións (LGS), publícase o extracto da convocatoria, cuxo texto completo pódese consultar na Base de Datos Nacional de Subvencións (BDNS): http://www.pap. minhap. gob. es/bdnstrans/index Poderán adherirse a este programa todos os concellos da provincia de Pontevedra como entidades colaboradoras na xestión. Poderán beneficiarse do plan termal as persoas empadroadas na provincia de Pontevedra que non padezan ningunha enfermidade ou patoloxía incompatible coa actividade do plan e que cumpran algún dos seguintes requisitos: As persoas beneficiarias deben reunir ademais os seguintes requisitos: Constitúe o obxecto destas bases a regulación da convocatoria pública, por parte da Deputación, do plan de termalismo social “Depotermal” 2020. Este ten por finalidade fomentar o envellecemento activo e mellorar a calidade de vida das persoas, establecendo novas relacións sociais e favorecendo a participación en actividades que melloren o seu estado anímico, por medio de movementos de participación e cooperación social que promovan espazos de encontro e intercambio de experiencias co fin de evitar o illamento e as situacións de soidade que poidan levar á vulnerabilidade. Bases reguladoras do programa, aprobadas por acordo da Xunta de Goberno da Deputación de Pontevedra o 20 de setembro de 2019; Lei xeral de subvencións (LXS); Real decreto 887/2006, do 21 de xullo, polo que se aproba o Regulamento da LXS; Real decreto 1971/1999, do 23 de decembro, de procedemento para o recoñecemento, declaración e cualificación do grao de discapacidade; Lei 13/2008, do 3 de decembro, de servizos sociais de Galicia; Lei 10/2013, do 27 de novembro, de inclusión social de Galicia; Lei 7/1985, do 2 de abril, reguladora das bases do réxime local; Lei 39/2015, do 1 de outubro, do procedemento administrativo común das administracións públicas; Lei 15/1999, do 13 de decembro, de protección de datos de carácter persoal; e as bases de execución do Orzamento provincial vixente. A contía máxima consignada para este plan, no ano 2020, é de cento vinte e oito mil seiscentos sesenta e sete con oitenta e catro (128.667,84) euros. Concellos que se adhiran ao programa: o prazo de presentación será de 10 días hábiles contados a partir do día seguinte ao da publicación das bases no BOPPO Persoas participantes: o prazo de inscrición será de 20 días hábiles contados a partir do día seguinte ao da publicación da lista de concellos adheridos en www.depo. gal Condicións do programa: O plan “Depotermal” 2020 poñerá en marcha dous programas termais cun total de 4.434 prazas: As estadías nos establecementos poderán realizarse ata o 31 de decembro de 2020 A institución provincial ofertará as estadías nos establecementos a través dunha empresa especializada na materia, responsable da súa execución, coordinación e avaliación, e con persoal cualificado O procedemento de concesión será o de concorrencia competitiva. No caso de que o número de solicitudes exceda o número de prazas ofertadas a Deputación elaborará a lista seguindo a orde de prelación que se detalla na base décimo terceira As solicitudes presentaranse de forma individual, é dicir, unha solicitude por persoa, para a que deberá usar o modelo normalizado e achegar a documentación establecida na base décimo primeira.